**10ο Διεθνές Φεστιβάλ Ψηφιακού Κινηματογράφου Αθήνας AIDFF**

**Το νέο σινεμά απευθύνει το κάλεσμά του**

Ξεκίνησε η περίοδος υποβολής αιτήσεων συμμετοχής στο 10ο Διεθνές Φεστιβάλ Ψηφιακού Κινηματογράφου Αθήνας AIDFF. Το Φεστιβάλ, προωθώντας την ιδέα του ψηφιακού κινηματογράφου, προσδιόρισε και προώθησε την έννοια του **Νέου Κινηματογράφου** και αποτελεί το μοναδικό φεστιβάλ στην Ελλάδα και ένα από τα λίγα στην Ευρώπη που αγκάλιασε όλα τα είδη της κινηματογραφικής τέχνης.

Το Φεστιβάλ, περιλαμβάνει ταινίες μυθοπλασίας, τεκμηρίωσης, κινουμένων σχεδίων πειραματικές, video- art , video- dance και σπουδαστικές ταινίες που δημιουργήθηκαν με την χρήση των νέων ψηφιακών μέσων . Το Φεστιβάλ κατάφερε σε αυτά τα εννέα χρόνια να γίνει αγαπημένος προορισμός των απανταχού κινηματογραφιστών. Μέσα, λοιπόν, από αυτήν τη συνθήκη δημιουργείται σταθερά μία νέα γενιά δημιουργών με ανοιχτούς ορίζοντες, χωρίς διαχωριστικές γραμμές.

Στο 9ο AIDFF συμμετείχαν διακόσιες ταινίες από σαράντα πέντε χώρες με πάνω από εκατό πρεμιέρες. Το ελληνικό κομμάτι του φεστιβάλ ξεπέρασε τις εκατό ταινίες με συμμετοχή σε όλες τις κατηγορίες του Νέου Σινεμά. Ταινίες που μόλις ξεκίνησαν την πορεία τους κάνοντας πρεμιέρα, αλλά και ταινίες βραβευμένες που συνεχίζουν δυναμικά, και μέσα από τη συχνότητα του AIDFF, την πορεία τους στον κόσμο του κινηματογράφου.

Το Φεστιβάλ  χαρακτηρίστηκε **πρωτοποριακό** και γι’ αυτό βρήκε αμέσως μεγάλη και απρόσμενη ανταπόκριση από τη Διεθνή Κινηματογραφική πραγματικότητα.   
  
Η εργονομία και η διαθεσιμότητα των ψηφιακών κινηματογραφικών μηχανών και οι ανεξάντλητες δυνατότητες του ψηφιακού μοντάζ, δίνουν στον σύγχρονο κινηματογραφιστή δυνατότητες παραδοσιακά απρόσιτες και δημιουργούν μια ζωντανή κοινότητα από εκατομμύρια ανθρώπους σε όλο τον κόσμο που ενδιαφέρονται για τον κινηματογράφο, ο οποίος συνεχίζει να συγκεντρώνει τα βλέμματα και να επηρεάζει τις άλλες τέχνες, που δανείζονται από αυτόν εργαλεία, τεχνολογία, οπτική και δημιουργούν νέα είδη.

Το Φεστιβάλ διεξάγεται με την αιγίδα του Υπουργείου Πολιτισμού και Τουρισμού και έχει την Υποστήριξη του Δήμου Αθηναίων .

Το Φεστιβάλ διοργανώνεται από τον Οργανισμό  KOYINTA και Tickets Tickets και έχει συνεργαζόμενες εταιρείες και πολιτιστικούς ανταποκριτές σε πολλές πόλεις της Ελλάδας και χώρες του κόσμου.

Αιτήσεις Συμμετοχής  και τον κανονισμό μπορείτε να τον βρείτε στην ηλεκτρονική διεύθυνση του Φεστιβάλ [www.aidff.com](http://www.aidff.com/)   και στην ηλεκτρονική πλατφόρμα filmfreeway

**Αιτήσεις θα δέχεται το φεστιβάλ μέχρι 30 Αυγούστου 2021**

**O Καλλιτεχνικός  Διευθυντής**

**Χρήστος Ν. Καρακάσης**

**Η παραγωγός του φεστιβάλ**

**Βασιλική Κάππα**